runetrust/blame-folketinget-dk huggingface dataset:
Lars Boje Mathiesen (UFG), 2023-12-19:
Vi er simpelt hen tilbage i 1992.
Så det er tonen i udlændingedebatten, der gør, at muslimer føler sig tvunget til at gøre noget, så jøder ikke kan leve i fred i Danmark.
Det er jo vanvittigt at høre på.
Det eneste konkrete, der bliver sagt, er, at vi bare skal ændre tonen.
Jeg tror ikke på, at jøderne, hvis man ændrer tonen, lige pludselig lever i fred om 5 år, om 2 år eller om 1 år.
Men jeg hører ingen i det her Folketing, som siger: Hvad gør vi, for at jøderne om ½ år kan leve i sikkerhed og tryghed?
Hvad gør vi, for at de kan leve i tryghed om 1 år?
Karsten Hønge (SF), 2023-12-19:
Igen vil jeg sige, at jeg ikke tror, at man kan måle nogen forskel på vores afstandstagen fra enhver antisemitisk ytring, og det gælder også hr. Lars Boje Mathiesen og mig.
Jeg tror på, at den måde, man kan forebygge det på, er, at vi har et samfund, hvor vi er rummelige, og hvor vi har en tone i debatten om etniske og religiøse minoriteter, som bygger på accept og forståelse.
Og jeg tror, at enhver pusten til racisme, forskelsbehandling og udskamning af bestemte befolkningsgrupper på sin egen negative måde også vil underbygge, at det kan være okay at håne og udskamme jøder.
For jeg tror, at behovet for hele tiden at udpege eksempelvis herboende muslimer eller andre kan være med til at bære ved til det bål, der gør det okay, at vi er i et samfund, hvor man adskiller sig fra hinanden og uddyber skellene.
Så mit svar på det er, at vi får et samfund med større forståelse, end man i hvert fald nogle steder på højrefløjen synes der skal være.
Lars Boje Mathiesen (UFG), 2023-12-19:
Jeg kan høre af debatten i dag og også de seneste par uger, at det jo er et faktum, at jøder i dag ikke kan leve frit i Danmark.
De kan ikke afholde arrangementer, uden at der skal være bevæbnede vagter – og det er godt, at de er der lige nu – men jeg har ikke hørt et eneste svar, hverken fra SF eller nogen andre partier eller regeringen, på, hvad man reelt set vil gøre ved det.
Er man villig til at gøre det, som man tror er nødvendigt, og hvad er det nødvendigt at gøre?
Det, jeg hører, er en beklagelse og en afstandtagen fra det, og så stikker man hovedet i busken igen.
Så mit spørgsmål til ordføreren er: Hvad vil SF gøre, for at vi ikke også om 5 år skal se jøder, som har brug for væbnede vagter, fordi deres børn skal spille en fodboldkamp her i København?
Mikkel Bjørn (DF), 2023-12-19:
Jeg må indrømme, at jeg også blev lidt fortørnet over ordførerens bemærkning om, at den konkrete løsning på det store og voksende jødehad herhjemme er en bedre tone i debatten.
Det er jo ikke en særlig brugbar og konkret løsning på det her, når sandheden er, at vi ved, hvorfra jødehadet vokser, og at det er fra det arabiske miljø herhjemme.
Så vil jeg godt høre ordføreren om noget, han sagde, nemlig at der ikke er noget jødehad på venstrefløjen.
Tværtimod kan vi se, at det er i nogle af de demonstrationer med palæstinensisk islæt, jødehadet er.
Så vil jeg godt spørge ordføreren ind til, om han anerkender, at det i høj grad er fra det palæstinensiske miljø herhjemme og det arabiske miljø i det hele taget, at jødehadet vokser.
Karsten Hønge (SF), 2023-12-19:
Jeg vil sige, at der, hvor det kommer fra, er ekstreme islamistiske fundamentalistiske miljøer.
Ja, det er da helt klart, at der er stemmer i de miljøer, der ligger mig lige så fjernt, som nynazismen gør.
Mette Thiesen (DF), 2023-12-19:
Det, der bare er udfordringen, er, at det gør de ikke, fordi naive danske politikere simpelt hen igennem så mange år har vedtaget så mange love, som gør, at det simpelt hen er for lukrativt for dem at blive her.
Så kan man jo lige så godt indføre kalifatet her eller indføre den der mellemøstlige middelalderlige livsstil her i Danmark.
Det skal vi jo stoppe.
Det er derfor, jeg siger, at det ikke nytter noget, at man har den her naive tilgang, at man tror, at det løser sig, hvis man står og synger John Lennon-sange på Rådhuspladsen og holder hinanden i hånden.
Det eneste, der løser det her problem, er, at man smider de mennesker ud, som ikke hører til i Danmark.
Karsten Hønge (SF), 2023-12-19:
Altså, lige såvel som det ikke er min opgave at stå her og pege ud, hvor i verden der foregår krigsforbrydelser, kan jeg jo heller ikke stå og pege enkeltpersoner ud og sige, hvem der ikke må bo i Danmark, hvis de i øvrigt har opholdsgrundlag her.
Men jeg vil da godt give fru Mette Thiesen så meget ret, at mennesker, der hylder styrer, der bygger på had mod homoseksuelle og ønsker at holde piger og kvinder nede, og lever i så åndsformørket et univers, som bl.a. inkluderer antisemitisme, synes jeg da faktisk skulle tage at finde hen til lande, hvor sådan nogle styrer er.
Så kan de se, hvordan det er at leve der.
Så det ville bare være en almindelig opfordring til dem, men det er jo ikke, fordi jeg kan sende folk ud af landet her fra talerstolen af.
Men jeg synes da egentlig, at hvis de synes, det er så fantastisk at leve i et fundamentalistisk islamistisk styre, kunne vi da godt skillinge sammen til nogle enkeltbilletter her i Folketinget.
Mette Thiesen (DF), 2023-12-19:
Tusind tak.
Vi kan godt hurtigt blive enige om, at der er idioter alle steder, men faktum er jo, at jødehad og antisemitisme er en del af islam.
Når islam får mere magt og kraft, kommer jødehadet helt af sig selv, og det er et importeret problem.
Man kan jo godt som nuværende udenrigsminister og tidligere statsminister hr. Lars Løkke Rasmussen mene, at der er nogen, der har voldtaget islam.
Man kan også stille sig op herude, holde hinanden i hånden og synge »Imagine« med John Lennon og tro, at det løser alle problemer.
Det tror jeg sådan set godt normalt tænkende mennesker ved at det selvfølgelig ikke gør.
Det er jo en naivitet grænsende til idioti.
Men vi ser nu mennesker, der er kommet hertil, eksempelvis den her influencer Ahmarni, som jeg eksempelvis har været opmærksom på igennem mange år, som har reklameret for BørneTelefonen og alt muligt andet, og som nu er anklaget for at hylde terror, og det er ret berettiget, for det har han gjort.
Mener ordføreren ikke, at sådan nogle mennesker simpelt hen skal ud af Danmark?
Mener ordføreren, at sådan nogle mennesker hører til i Danmark?
Hvis man åbenlyst hylder en terrorbevægelse, hører man så til i Danmark?
Karsten Hønge (SF), 2023-12-19:
Sådan har situationen jo været, nemlig at regeringen har argumenteret i forskellige situationer for humanitære korridorer, våbenhvile osv., eller pauser i hvert fald.
Men jeg vil også sige, at jeg synes også godt, at regeringspartierne kunne stemme for ændringsforslagene.
Det synes jeg nu egentlig godt.
Så ved jeg godt, at hr. Jesper Petersen også berettiget rejser diskussionen om, hvor meget man kan ændre i et borgerforslag, så det kommer langt væk fra det, de oprindelig havde stillet, når man ikke kan spørge 80.000 mennesker om det.
Men jeg synes alligevel, at det ville være et godt signal at sende for regeringspartierne at stemme for ændringsforslagene.
Jesper Petersen (S), 2023-12-19:
Når jeg spørger sådan, er det jo, fordi det er fremgået af Enhedslistens indlæg i debatten her, at det var, som om regeringen vendte det blinde øje til eller slet ikke havde ment noget om de her spørgsmål og ikke havde ment, at der var behov for humanitær våbenhvile af hensyn til de civile i Gaza.
Bare for at være sikker på, at vi ligesom havde isoleret den misforståelse, og at det ikke var udbredt i Folketinget, vil jeg sige, at jeg er glad for, at hr. Karsten Hønge kunne bekræfte det i sit svar her.
Tak for det.
Karsten Hønge (SF), 2023-12-19:
Det anerkender jeg da selvfølgelig, og jeg synes, der er en pointe i det her med, at man jo ikke kan starte med at kræve våbenhvile.
Altså, man kan jo ikke sige, sådan nærmest dagen efter at angrebet fra Hamas har fundet sted, at der så skal være våbenhvile.
Det synes jeg er dybt naivt, og det ville være et krav, der bare ville styrke Hamas.
Så man kan jo ikke sige det til en overfaldsstat.
Det kunne også være Rusland, da de angreb Ukraine.
Hvis man så efter den første uges erobring siger, at nu skal der være våbenhvile, så giver det ligesom ikke rigtig mening, for dem, der er blevet overfaldet – det kan være Ukraine, eller det kan være Israel – har selvfølgelig ikke bare ret til det, men skal selvfølgelig forsvare sig selv.
Derfor har der været brug for at have humanitære pauser, men der, hvor vi er nu, og det kan vi heldigvis også se er bakket op af tusinder af demonstranter i Israel, er der et krav om en mere varig våbenhvile.
I forhold til hvad den så vil indeholde, er det jo klart, at den også skal indholde garantier fra nabolandene og fra USA.
FN skal spille en rolle, og jeg tror også, at EU kommer til at spille en rolle i forhold til den økonomiske genopbygning af Gaza og i øvrigt også af Vestbredden.
Men jeg er glad for regeringens position, hvor man i FN stemte for den sidste resolution.
Jesper Petersen (S), 2023-12-19:
Jeg vil også gerne anerkende den balancerede måde at gå til diskussionen på, som vi hørte i hr. Karsten Hønges indlæg i starten.
Jeg vil egentlig godt bede SF om at bekræfte, at man er opmærksom på og har set, hvad andre åbenbart ikke har, nemlig at regeringen jo igennem en længere periode har talt for, appelleret til og støttet, at der skulle være humanitære pauser i kamphandlingerne, og at vi senest i FN's Generalforsamling også har stemt for det at få humanitære våbenhviler i lyset af den humanitære situation, vi ser i Gaza nu, og som jeg tror berører os alle, altså at regeringen i lang tid i lighed med andre EU-lande har haft den position, at man siger, at der er behov for humanitær våbenhvile i kamphandlingerne.
Karsten Hønge (SF), 2023-12-19:
Så ville det være svært at forklare, hvordan vi kan have danske nynazister, der er etniske danskere, og som jo også fra tid til anden finder grund til at markere sig.
Sidste jul mødte jeg folk fra den her ekstreme højreorganisation, der hedder Nordkraft eller noget i den retning.
De stod i hvert fald og delte flyers ud.
Jeg var så uforsigtig at gå i diskussion med dem.
Det skulle jeg så nok ikke have gjort.
Det stod de hele tiden og sagde.
Så i det omfang, man overhovedet kan synes noget er sjovt, så var det faktisk det.
Dybt racistiske etniske danskere findes jo også.
Mikkel Bjørn (DF), 2023-12-19:
Tak for det.
Anerkender ordføreren dermed også, at vi egentlig selv har skabt problemet med jødehad herhjemme?
Det er ikke min påstand, at det er alle med arabisk baggrund – langtfra – der bakker op om det her.
Men anerkender ordføreren ikke, at jødehadet er skabt af en uansvarlig indvandringspolitik hertillands?
Karsten Hønge (SF), 2023-12-19:
Venstrefløjen har tradition for frisind, accept, humanisme.
Vi har ingen plads til antisemitisme på venstrefløjen; man kan sige nærmest tværtimod.
I høj grad har jøderne, især fra Østeuropa, jo været bærere af den socialistiske tanke.
Langt hen ad vejen var grundlæggelsen af staten Israel jo båret af socialistiske principper, f.eks. kibbutzernes måde at organisere sig på.
Så det er nærmest tværtimod: Jøderne har langt hen ad vejen tidligere identificeret sig med både arbejderbevægelsen og med socialismen.
Så er der sket nogle ting de senere år, og man må mildest talt sige, at den nuværende ekstreme højreregering, i øvrigt også jødisk fundamentalistiske regering, har en helt anden stil i forhold til det.
Men vores tradition på venstrefløjen er tværtimod kamp for frisind og for accept.
Jeg tror så ikke, hvis jeg nu skal gå ind på det, som hr. Morten Messerschmidt spørger om, at jeg har kendskab til nogen venstrefløjsfolk, der skulle være antisemitter, men jeg har nok oplevet nogle gange, hvor solidariteten med palæstinenserne bliver så fremherskende, at jeg synes det kan kamme over, ikke i antisemitisme, men ved at man måske kan være blind for nogle af de ting, der foregår.
Morten Messerschmidt (DF), 2023-12-19:
Jeg kender hr. Karsten Hønge som en ordentlig og retskaffen mand, og jeg føler derfor også ligesom hr. Alex Ahrendtsen, at det må være ham, der kan give os et troværdigt svar i forhold til den ulykkelige omstændighed, vi ser og har set, med, hvad jeg vælger at betegne som vildfarne venstrefløjstyper i Danmark, der føler sig fanget ind af den terroristretorik, som Hamas repræsenterer.
Jeg kunne godt tænke mig at høre, om hr. Karsten Hønge ikke vil komme lidt tættere ind på spørgsmålet: Hvorfra stammer den naturlige sympati med jødehadeterrororganisationer, som man jo altså åbenlyst kan se at Enhedslisten nærmest praler med?
Men det er jo tydeligt, at der også bredere på venstrefløjen er det.
Jeg mindes jo f.eks., at fru Anne Grete Holmsgaard skrev sit værk om zionismens Israel, hvor man i den grad som medlem af Folketinget for SF problematiserede en sådan særlig jødisk identitet og det, at jøder tænker på en bestemt måde osv.
Altså, hvorfra stammer den antisemitisme, som synes rodfæstet på venstrefløjen?
Jeppe Søe (M), 2023-12-19:
Der var ikke skyggen af kritik af, at et medlem af Folketinget eller en ordfører, som vi jo begge to er på det her område, tager ordet, slet ikke.
Det er super fint.
Jeg ville blot sige, at svaret på, hvorfor vi stemmer nej til ændringsforslagene, faktisk kan findes i de 2½ times optagelser.
Det var blot et forsøg på folkeoplysning og absolut ikke en kritik af, at ordføreren føler trang til at tage ordet for at forsvare et ændringsforslag, slet ikke.
Trine Pertou Mach (EL), 2023-12-19:
Det synes jeg faktisk var en meget klog kommentar, hr. Jeppe Søe.
Det vil jeg gerne kvittere for.
Og jeg vil også kvittere for, at den debat jo langt hen ad vejen var en god debat.
Når jeg alligevel er gået på talerstolen nu – og det har nok fortonet sig lidt, men det handler i virkeligheden om de ændringsforslag, vi har stillet til borgerforslaget – så er det jo netop i håbet om, at vi her i sidste sekund inden jul faktisk kunne ende med, at et bredt flertal af Folketingets medlemmer bakkede op om det her borgerforslag med de ændringer, der er, herunder den fordømmelse, som vi erkender at der var behov for fra regeringens side, af Hamas terrorangreb.
Der var nogle justeringer af teksten, så man ikke på forhånd fordømmer Israel for at have begået krigsforbrydelser, men man bakker aktivt op om efterforskning og dokumentation af krigsforbrydelser for derefter at kunne retsforfølge dem, der står bag.
Det er de ændringsforslag, jeg er gået på talerstolen med for at prøve at få nogle svar på, hvorfor regeringspartierne ikke kan bakke op om dem.
De svar fortoner sig til gengæld en lille smule.
Det skyldes nok mest, at det er alle mulige andre partier end regeringspartierne, der har taget ordet, og ordføreren for Socialdemokratiet har i hvert fald ikke svaret på spørgsmålene.
Jeppe Søe (M), 2023-12-19:
Tak for det.
Man må faktisk også godt komme med en kommentar.
Derfor vil jeg tale til dem, der er kommet med det her borgerforslag og blot sige, at når man ser debatten her, kan man måske nogle gange få den fornemmelse derhjemme foran skærmen, at vi slet ikke tager tingene alvorligt i det her Ting, eller at der er nogle, der ikke ønsker ordet eller ikke ønsker at forsvare et eller andet.
Jeg vil blot minde om, at man på Folketingets tv-kanal rent faktisk kan finde en 2½ time lang debat om det her, som vi havde fra klokken 23.30 aftenen til kl. 2.00 om natten – og jeg erkender, at det var et tidspunkt, der gør, at det primært er genudsendelsen, man ønsker at se.
Jeg synes faktisk ikke, jeg har mere at sige end det, jeg sagde den nat – det kan man genfinde – og jeg synes, vi havde en fin og saglig og god debat på det tidspunkt.
Det er i virkeligheden derfor, jeg ikke tager ordet om andet i dag.
Så det var mere en kommentar, end det var et spørgsmål.
Trine Pertou Mach (EL), 2023-12-19:
Jeg har jo lige stået og sagt, at jeg ikke har noget tilovers for og kun kan tage afstand fra, at man hylder terrorledere.
Jeg har lige svaret ordføreren på det; jeg har lige stået og svaret ordføreren på det.
Det skal jeg gerne gøre igen, hvis det er svært at forstå.
Men jeg synes stadig væk, at ordføreren og ordførerens parti skal forholde sig til den del af den danske befolkning, som appellerer til, at man også fra dansk side kan bakke op om en varig våbenhvile til gavn for civilbefolkningen i Gaza, for det er det, det her handler om.
Jeg kan ikke forholde mig til en konkret demonstration, og hvad der skulle være blevet sagt, men det er indlysende, håber jeg, efter den her lange debat, at jeg tager afstand fra, at man hylder terrorledere.
Det burde give sig selv, og det tror jeg også godt ordføreren ved.
Jeg synes, at det, som det her borgerforslag handler om, er utrolig vigtigt, nemlig at opfordre regeringen til at arbejde for en varig våbenhvile, fordi alle civile, ikke mindst børnene, har ret til liv.
Det er et af hovedomdrejningspunkterne i det her borgerforslag.
En af anstødsstenene for ikke mindst ordførerens parti, var, at der ikke også i det borgerforslag lå en eksplicit afstandtagen til Hamas, selv om der eksplicit stod, at det ikke forholdt sig til Hamas' krigsforbrydelser, for her er Folketinget jo enige og har entydigt taget afstand.
Så det forholdt sig til de ting, hvor de mangler meldinger fra regeringspartierne.
Jeg synes, det er vildt forstemmende, at det, vi diskuterer, er alt muligt andet, bl.a. hvad der foregår i danske gader, i stedet for at diskutere den manglende stillingtagen fra den danske regering til en varig våbenhvile til gavn for civilbefolkningen i Gaza.
Thomas Skriver Jensen (S), 2023-12-19:
Tak for det.
Ordføreren står jo og gør sig til talerør for hele befolkningen fra talerstolen af.
Jeg forstår sådan set også godt, hvis både ordføreren og befolkningen, og jeg gør det sådan set også selv, bakker op om det budskab, der handler om, at alle børn har ret til liv.
Det er jo det, der bliver sagt i mange danske gader, og det er egentlig heller ikke det, der bekymrer mig.
Nu er jeg selv fra Odense, og der har også været en del demonstrationer.
Ved en af de demonstrationer skete der noget, som jeg synes er rigtig, rigtig farligt, nemlig at man på dansk farer ud til de her demonstrationer med lige præcis det budskab, at alle børn har ret til liv, og det er jeg fuldstændig enig i, men at man så skifter over til arabisk og på arabisk hylder terrorledere, sender hyldester af sted mod væbnede styrker og siger, at der skal regne bomber ned over Tel Aviv.
Jeg synes, det er skræmmende, og jeg tror, at det, at man ikke får indsigt i det, der bliver råbt på arabisk, betyder noget for befolkningens holdning. Derfor vil jeg bare spørge til ordførerens holdning til den måde at demonstrere på.
Synes ordføreren ikke, det er vildledende for hele debatten, at man demonstrerer for de positive ting, de ting, alle kan bakke op om, på dansk, og så skifter til arabisk, når man hylder terrorledere?
Det synes jeg nemlig.
Trine Pertou Mach (EL), 2023-12-19:
Jeg er jo ikke militærekspert, så det kan jeg ikke svare ordføreren på.
Det er vel heller ikke det, der er meningen med os som politikere.
Det, der er meningen med os som politikere, er, at vi vurderer de handlinger, der finder sted, og afgør, om vi mener, de er i overensstemmelse med krigens love eller ej.
Og det mener jeg ikke at den måde, Israel fører sit modangreb på, er.
Det er den heller ikke, fordi man fuldstændig uproportionalt rammer civile, voksne og børn, og det er den heller ikke, fordi man har fordrevet stort set hele den civilbefolkning, der befinder sig i Gaza, og bombet i tusindvis af bygninger og infrastruktur sønder og sammen.
Karsten Hønge (SF), 2023-12-19:
Jeg kan selvfølgelig godt se for mig, at vi alle sammen står nede på Rådhuspladsen og synger.
Men jeg synes også, det er useriøst af fru Mette Thiesen at sige, at der findes en række mennesker, herunder også etniske danskere, går jeg ud fra, født og opvokset Danmark, som også er opslugt af jødehad, og at så skal vi sende dem et eller andet sted hen.
Altså, det er sådan noget, der lyder godt, når man siger det, men i bund og grund er det jo noget populistisk sludder, ikke?
Hvor skulle vi eksempelvis sende en etnisk dansker, der er født her, eller for så vidt alle andre, der kan have dansk statsborgerskab eller opholdsgrundlag, hen?
Så jeg tror, jeg vil holde det til en opfordring: Hvis man synes, det er så fantastisk at leve i et kalifat, så flyt dog!
Thomas Skriver Jensen (S), 2023-12-19:
Det er jo ordføreren selv, der får samtalen til at handle om det, når hun stiller sig op på talerstolen og gør sig til talerør for hele den danske befolkning.
Mit spørgsmål gik egentlig bare på, at når hele den danske befolkning ser demonstrationer, primært forstår dansk og derfor hører budskabet, at alle børn har ret til liv, og så hører nogle tilråb på arabisk, som man ikke forstår, bakker man selvfølgelig op om budskabet, at alle børn har ret til liv; det tror jeg langt de fleste mennesker ville gøre.
Men synes ordføreren ikke, det er vildledende for debatten generelt, når de samme mennesker, der står og råber, at alle børn har ret til liv, står og hylder terrorledere?
Synes ordføreren ikke, at det er en forfærdelig måde at demonstrere på, og er ordføreren klar til at fordømme den måde at demonstrere på?
Karsten Hønge (SF), 2023-12-19:
Det er sådan, at både israelere og palæstinensere har al mulig ret til at leve i tryghed bag sikre grænser.
Hamas er en terrororganisation, som hader Israel og jøder mere, end de elsker deres eget folk.
Det ændrer ikke på, at der i øjeblikket udvikler sig en humanitær katastrofe lige foran øjnene af os, også selv om nogle prøver at se den anden vej.
Det er meget opmuntrende at se israelere gå på gaden i de her dage for at demonstrere for en våbenhvile, for det er, hvad der i øjeblikket er brug for.
Palæstinenserne drives rundt som dyr i et bur i Gaza til såkaldte sikre steder, som så viser sig ikke at være sikre alligevel.
De overnatter i det fri uden beskyttelse mod kulde, regn og bomber.
SF støtter de ændringsforslag, som Enhedslisten og Alternativet har stillet.
Vi synes, at det giver en helt anden balance i borgerforslaget end den, der er nu.
Så hvis de ændringsforslag bliver vedtaget, stemmer SF for borgerforslaget.
Jeg vil også sige, at hvis de ikke bliver vedtaget, vil vi undlade at stemme.
Det er et udtryk for en tak til de tusindvis af mennesker, som har skrevet under på, at man ønsker en våbenhvile, og som på den måde sørger for, at det er et emne, vi diskuterer her i Folketinget.
Så herfra er der fuld opbakning til intentionen bag borgerforslaget.
Men jeg er ret uforstående over for, hvordan Enhedslisten og Alternativet kan ende med at stemme for borgerforslaget, for det er vel ikke Folketingets opgave at afgøre, hvor og hvornår der foregår krigsforbrydelser.
Det har vi jo ICC, altså Den Internationale Straffedomstol, og f.eks. Amnesty til at afgøre.
Det er derfor, SF ender med den konklusion, at vi stemmer for ændringsforslagene, og at vi undlader at stemme til selve forslaget.
Alex Ahrendtsen (DF), 2023-12-19:
Dansk Folkeparti har jo altid støttet staten Israel, og vi har stået på vore jødiske medborgeres side.
De er danskere, og de oplever nu at være jaget vildt.
De bliver jagtet og truet af mennesker, der er kommet hertil.
Det har været chokerende for os at opleve den genopblussen af jødehadet, som udleves i de københavnske gader og i andre store byer i Danmark.
Noget af jødehadet kommer fra dele af venstrefløjen, og det var en særlig besynderlig oplevelse at forsøge at få et svar på, hvorfor det sker, da jeg spurgte fru Trine Pertou Mach fra Enhedslisten, så nu vil jeg forsøge at spørge hr. Karsten Hønge.
Hvad skyldes det?
Har hr. Karsten Hønge en forklaring på det?
Karsten Hønge (SF), 2023-12-19:
Jeg synes, det er nogle gode ændringsforslag, som Enhedslisten og Alternativet stiller.
Til gengæld vil jeg sige, at jeg mener, det er nærmest useriøst, at Enhedslisten ender med at stemme for borgerforslaget med så skæv en sammensætning af, hvad der er vigtigt, og hvem det er, der har udløst konflikten.
Nu er det øjensynligt en ny stil hos Enhedslisten, at vi nu her i Folketinget skal til at begynde at afgøre, hvornår der er krigsforbrydelser, ovenikøbet på bestemte datoer.
Det åbner jo for, tror jeg, uendelige muligheder for, hvornår vi her i Folketinget skal beslutte det.
Jeg synes, at det her mere er et udtryk for indenrigspolitik fra Enhedslistens side end en seriøs overvejelse om, hvad man skal stemme.
Derfor stemmer SF hverken for eller imod.